Predlog SKLEP SVETA o finančnih prispevkih držav članic za financiranje Evropskega razvojnega sklada leta 2014, vključno s tretjim obrokom za leto 2014 /* COM/2014/0631 final - 2014/0292 (NLE) */





OBRAZLOŽITVENI MEMORANDUM Notranji sporazum in finančna uredba za 10. ERS določata postopek pozivov za plačilo prispevkov držav članic za financiranje ERS. V skladu s členom 57(3) finančne uredbe za 10. ERS se ta predlog nanaša na: – znesek tretjega obroka prispevka za leto 2014. V skladu s členom 57(7) finančne uredbe za 10. ERS se znesek, ki ga upravlja Komisija, in znesek, ki ga upravlja EIB, določita ločeno. V skladu s členom 145 finančne uredbe za 10. ERS je EIB Komisiji sporočila posodobljene ocene obveznosti in plačil za instrumente, ki jih upravlja. V skladu s členom 58(2) finančne uredbe bi se morali pri pozivih za prispevke najprej porabiti zneski, določeni v prejšnjih ERS, in sicer eden za drugim. Zato pozivi za prispevke v okviru tega predloga zadevajo zneske iz 10. ERS za Komisijo. V skladu s členom 57(5) finančne uredbe za 10. ERS mora Svet o tem predlogu odločiti najpozneje v 21 koledarskih dneh po predstavitvi predloga s strani Komisije, države članice pa morajo tretji obrok plačati najpozneje v 21 koledarskih dneh po datumu, ko so bile uradno obveščene o sklepu Sveta. Člen 60(1) finančne uredbe določa, da mora država članica, ki ni pravočasno plačala obroka prispevka, plačati obresti za neplačani znesek; način plačila obresti je urejen v istem členu. 2014/0292 (NLE) Predlog SKLEP SVETA o finančnih prispevkih držav članic za financiranje Evropskega razvojnega sklada leta 2014, vključno s tretjim obrokom za leto 2014 SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti v okviru večletnega finančnega okvira za obdobje 2008–2013 v skladu s Sporazumom o partnerstvu AKP–ES in o dodelitvi finančne pomoči čezmorskim državam in ozemljem, za katero se uporablja Četrti del Pogodbe ES (v nadaljnjem besedilu: notranji sporazum)[1], zlasti člena 7 navedenega sporazuma, ob upoštevanju Uredbe Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad (v nadaljnjem besedilu: finančna uredba za 10. ERS)[2], kakor je bila nazadnje spremenjena 11. aprila 2011[3], zlasti člena 57(5) Uredbe, ob upoštevanju predloga Evropske komisije, ob upoštevanju naslednjega: (1) V skladu s postopkom iz členov 57 do 61 finančne uredbe za 10. ERS Komisija do 10. oktobra predstavi predlog, v katerem določi (a) znesek tretjega obroka prispevka za leto 2014 in (b) spremenjeni letni znesek prispevka za leto 2014 v skladu z dejanskimi potrebami, če v skladu s členom 7(3) notranjega sporazuma letni znesek odstopa od dejanskih potreb. (2) Svet je 8. novembra 2013 na podlagi predloga Komisije sprejel sklep, da se skupni letni znesek prispevkov držav članic v ERS za leto 2014 določi na 3 250 000 000 EUR. Po začetni razdelitvi naj bi delež Komisije znašal 3 100 000 000 EUR, delež EIB pa 150 000 000 EUR. (3) V skladu s prvim odstavkom člena 145 finančne uredbe za 10. ERS je Evropska investicijska banka Komisiji sporočila posodobljene ocene obveznosti in plačil za instrumente, ki jih upravlja. (4) Po predloženih zahtevkih Komisije in EIB skupni znesek za leto 2014 upošteva zgornjo mejo v višini 3 250 000 000 EUR, pri čemer so bili na novo razdeljeni deleži prispevkov držav članic v ERS: (i) 3 144 308 777,01 EUR je namenjeno deležu Komisije in (ii) 105 691 222,99 EUR deležu EIB. (5) Člen 58(2) finančne uredbe za 10. Evropski razvojni sklad (v nadaljnjem besedilu: ERS) določa, da se pri pozivih za prispevke najprej porabijo zneski, predvideni v prejšnjih ERS – SPREJEL NASLEDNJI SKLEP: Člen 1 Posamezni prispevki v ERS, ki jih države članice plačajo Komisiji v okviru tretjega obroka za leto 2014, so prikazani v razpredelnici v Prilogi. Člen 2 Ta sklep se uporablja od datuma sprejetja. Člen 3 Ta sklep je naslovljen na države članice. V Bruslju, Za Svet Predsednik [1] UL L 247, 9.9.2006, str. 32. [2] UL L 78, 19.3.2008, str. 1. [3] UL L 102, 16.4.2011, str. 1. PRILOGA k SKLEPU SVETA o finančnih prispevkih držav članic za financiranje Evropskega razvojnega sklada leta 2014, vključno s tretjim obrokom za leto 2014 Tretji obrok prispevkov v ERS za leto 2014 (v EUR) || || || || DRŽAVE ČLANICE || Delež 10. ERS v % || Tretji obrok plačan || plačan || Skupaj EIB || Komisiji 10. ERS || 10. ERS BELGIJA || 3,53 || 0,00 || 10 389 099,83 || 10 389 099,83 DANSKA || 2 00 || 0 00 || 5 886 175,54 || 5 886 175,54 NEMČIJA || 20 50 || 0 00 || 60 333 299,29 || 60 333 299,29 GRČIJA || 1 47 || 0 00 || 4 326 339,02 || 4 326 339,02 ŠPANIJA || 7 85 || 0 00 || 23 103 239,00 || 23 103 239,00 FRANCIJA || 19 55 || 0 00 || 57 537 365,91 || 57 537 365,91 IRSKA || 0 91 || 0 00 || 2 678 209,87 || 2 678 209,87 ITALIJA || 12 86 || 0 00 || 37 848 108,72 || 37 848 108,72 LUKSEMBURG || 0 27 || 0 00 || 794 633,70 || 794 633,70 NIZOZEMSKA || 4 85 || 0 00 || 14 273 975,68 || 14 273 975,68 AVSTRIJA || 2 41 || 0 00 || 7 092 841,53 || 7 092 841,53 PORTUGALSKA || 1 15 || 0 00 || 3 384 550,94 || 3 384 550,94 FINSKA || 1 47 || 0 00 || 4 326 339,02 || 4 326 339,02 ŠVEDSKA || 2 74 || 0 00 || 8 064 060,49 || 8 064 060,49 ZDRUŽENO KRALJESTVO || 14 82 || 0 00 || 43 616 560,75 || 43 616 560,75 BOLGARIJA || 0 14 || 0 00 || 412 032,29 || 412 032,29 ČEŠKA || 0 51 || 0 00 || 1 500 974,76 || 1 500 974,76 ESTONIJA || 0 05 || 0 00 || 147 154,39 || 147 154,39 CIPER || 0 09 || 0 00 || 264 877,90 || 264 877,90 LATVIJA || 0 07 || 0 00 || 206 016,14 || 206 016,14 LITVA || 0 12 || 0 00 || 353 170,53 || 353 170,53 MADŽARSKA || 0 55 || 0 00 || 1 618 698,27 || 1 618 698,27 MALTA || 0 03 || 0 00 || 88 292,63 || 88 292,63 POLJSKA || 1 30 || 0 00 || 3 826 014,10 || 3 826 014,10 ROMUNIJA || 0 37 || 0 00 || 1 088 942,47 || 1 088 942,47 SLOVENIJA || 0 18 || 0 00 || 529 755,80 || 529 755,80 SLOVAŠKA || 0 21 || 0 00 || 618 048,43 || 618 048,43 EU-27 skupaj || 100 00 || 0 00 || 294 308 777,01 || 294 308 777,01